
Kirjaliku nõusoleku andmine

Võttes aluseks kohaliku omavalitsuse korralduse seaduse  § 30 lõike 1 punkti 2, ehitusseaduse § 16 lõike 5, § 29 lõike 2 punkti 4 ja Narva Linnavolikogu 29. mai 2003. a määruse nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine",
1. Asjaolud ja menetluse käik
Weizenbergi tn 4 asuvate vundamentide omanikult laekus kirjaliku nõusoleku taotlus olemasoleval vundamendil laohoone püstitamiseks koos kohtumääruse 07.05.2007. a, nr. 2-06-14258 koopia ning riigilõivu, summas 500 EEK, maksekorraldusega. Kohtumääruse resolutsiooni järgi on kinnitatud: hageja ja kostja, Narva Linnavalitsuse, vahel on sõlmitud ja kohtule esitatud kompromiss, kus on lepitud kokku, et kostja tunnistab hageja omandiõigust ehitusjärgus ehitisele, mis koosneb kahest vundamendist ja asub aadressil Weizenbergi tn 4, Narva.  
2.  Õiguslikud alused
Vastavalt ehitusseaduse § 16 lõike 1 punktile 1 kohaliku omavalitsuse kirjalik nõusolek on nõutav, kui ehitatakse väikeehitist, mille ehitusalune pindala on 20-60 m2
3. Otsus 
3.1. Anda välja kirjalik nõusolek Weizenbergi tn 4 olemasolevale vundamendile laohoone püstitamiseks.

4. Korraldus jõustub punkti 1 nõusoleku taotlejale teatavaks tegemisest.
5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.               

